ერიკ ბინა
ერიკ ბინა (ინგლ. Eric Bina; დ. 25 ოქტომბერი, 1964, შამპეინი, ილინოისი, აშშ) — ამერიკელი პროგრამისტი, Mosaic-ის თანაავტორი მარკ ანდრისენთან ერთად და Netscape-ის თანადამფუძნებელი. ერიკ ბინა სწავლობდა ილინოისის შტატის უნივერსიტეტში, სადაც 1986 წელს კომპიუტერული მეცნიერებების ბაკალავრის და 1988 წელს მაგისტრის ხარისხი მიიღო. უნივერსიტეტთან არსებულ სუპერკომპიუტერების აპლიკაციების ეროვნულ ცენტრში (NCSA) პროგრამისტად მუშაობისას ბინა მარკ ანდრისენთან ერთად გახდა Mosaic-ის პირველი ვერსიის ავტორი. ბინა 1994 წელს, მსოფლიო ქსელის პირველ საერთაშორისო კონფერენციაზე, დასახელდა მსოფლიო ქსელის დიდების დარბაზში შეყვანილ პირველ ხუთეულში.